**Zápis**

**zo zasadnutia komisie pre sociálnu oblasť, zdravotnú starostlivosť a občianske záležitosti pri MsZ v Námestove dňa 19.9.2023**

Prítomní: podľa prezenčnej listiny

Zasadnutie komisie pre sociálnu oblasť, zdravotnú starostlivosť a občianske záležitosti

pri MsZ v Námestove otvorila Mgr. Mária Červeňová, predsedkyňa komisie.

Predsedkyňa komisie ďalej konštatovala, že komisia je spôsobilá rokovať a prítomných oboznámila s programom rokovania. K programu rokovania neboli žiadne námietky, komisia ho schválila.

Hlasovanie členov komisie o navrhovanom programe: za: 6, proti: 0, zdržali: 0

Program rokovania bol nasledovný:

1. Otvorenie, privítanie, schválenie programu.
2. Diskusia k navrhovanému VZN č. 8/2023 o sociálnych službách
3. Posúdenie žiadosti o mimoriadnu, jednorazovú dávku.
4. Diskusia o potrebách a podnetoch členov komisie. Návrh uznesení a odporúčaní.
5. Rôzne.
6. Záver.

**K bodu 2**

 O Všeobecne záväznom nariadení Mesta Námestovo o poskytovaní sociálnych služieb a o výške úhrady za poskytované sociálne služby informovala Mgr. Mária Červeňová, predsedkyňa komisie.

Podotkla, že v navrhovanom VZN sa dopĺňa zaregistrovaná nová sociálny služba – jedáleň.

**Prijaté uznesenie:**

Komisia pre sociálnu oblasť, zdravotnú starostlivosť a  občianske záležitosti pri MsZ doporučuje MsZ schváliť návrh Všeobecne záväzného nariadenia Mesta Námestovo č. 8/2023

o poskytovaní sociálnych služieb.

Hlasovanie členov komisie o navrhovanom programe: za: 6, proti: 0, zdržali: 0

**K bodu 3**

 O žiadostiach o poskytnutie mimoriadnej dávky z rozpočtu mesta na rok 2023 v zmysle Všeobecne záväzného nariadenia č. 2/2021 o poskytovaní jednorazových dávok

a mimoriadnych dávok mesta Námestovo informovala Mgr. Iveta Volfová

Jedná sa o nasledovných žiadateľov:

1. Pani M , Slnečná ... Námestovo
2. Pani K , Štefánikova ..Námestovo
3. Pani Z , ČK ... Námestovo

1. Žiadateľka M ........... je slobodná mamička, ktorá sa sama stará o svoje dve

 maloleté školopovinné deti. Je na predĺženej materskej dovolenke. Otec mal. detí jej na

 výživu a výchovu neprispieva. Mimoriadnu dávku použije na zvýšené výdavky

 v domácnosti.

 Žiadosťou pani M ............... sa komisia zaoberala a navrhla žiadateľke schváliť

 mimoriadnu dávku vo výške 300 €.

**Prijaté uznesenie:**

Komisia pre sociálnu oblasť, zdravotnú starostlivosť a občianske záležitosti pri MsZ v Námestove schvaľuje mimoriadnu dávku pani M ................, bytom Slnečná ...

Námestovo v sume 300 €.

Hlasovanie členov komisie: za: 6, proti: 0, zdržali: 0

2. K ...... požiadala o poskytnutie mimoriadnej dávky, ktorú by

 použila pre svojho ťažko chorého syna ... , nar. 27.1.2022.

 Žiadateľka sa spolu so svojim manželom stará o 4 deti, z ktorých najmladší syn má

 Downov syndróm, oneskorený psychomotorický vývoj. Rodina má okrem ťažkej

 celodennej opatery aj zvýšené výdavky na jeho liečbu.

 Mimoriadnu dávku použije na zvýšené výdavky v domácnosti a na rehabilitačné pobyty

 spojené s diagnózou najmladšieho syna, ktorý má Downov syndróm a má oneskorený

 psychomotorický vývoj.

**Prijaté uznesenie:**

Komisia pre sociálnu oblasť, zdravotnú starostlivosť a občianske záležitosti pri MsZ v Námestove schvaľuje mimoriadnu dávku pani K ..., bytom Štefánikova Námestovo v sume 300 €.

Hlasovanie členov komisie: za: 6, proti: 0, zdržali: 0

4. Z ... požiadala o poskytnutie mimoriadnej dávky, ktorú by použila na pokrytie

 nákladov spojených s liečbou pre svojho syna ... , ktorý je ťažko zdravotne

 postihnutý, má Downov syndróm a potrebuje špeciálnu liečbu.

 Žiadateľka je vydatá, žije v spoločnej domácnosti s manželom a jej dvoma deťmi

 v prenajatom byte.

 Mimoriadnu dávku pani Z ... použije na zvýšené výdavky spojené so

 špeciálnou liečbou mal. syna.

**Prijaté uznesenie:**

Komisia pre sociálnu oblasť, zdravotnú starostlivosť a občianske záležitosti pri MsZ v Námestove schvaľuje mimoriadnu dávku pani Z ..., bytom .. Námestovo v sume 200 €.

Hlasovanie členov komisie: za: 6, proti: 0, zdržali: 0

**K bodu 4**

 Mgr. Mária Červeňová, predsedníčka komisie informovala členov komisie o sťažnostiach obyvateľov mesta Námestovo na veľký hluk, ktorý vzniká pri akciách a podujatiach organizovaných na Nábreží Or. priehrady.

Komisia sa problematikou zaoberala a prijala nasledovné uznesenie:

**Prijaté uznesenie:**

Komisia pre sociálnu oblasť, zdravotnú starostlivosť a občianske záležitosti pri MsZ doporučuje MsZ prijať uznesenie, aby organizátori verejných akcií a podujatí zabezpečili

informovanie občanov mesta Námestovo o konaní verejných akcií.

Hlasovanie členov komisie: za: 6, proti: 0, zdržali: 0

Mgr. Mária Červeňová ďalej informovala o návrhu VZN č. 6/2023 mesta Námestovo o miestnom poplatku za komunálne odpady a drobné stavebné odpady.

Komisia sa problematikou zvýšených sadzieb za komunálne odpady zaoberala a navrhla zakomponovať do VZN č. 6/2023 v časti 7, bode 1 ďalšie znevýhodnené skupiny obyvateľov:

d/ Fyzická osoba, ktorá je príjemcom dávky v hmotnej núdzi a túto skutočnosť vie preukázať

 relevantným dokumentom.

e/ Fyzická osoba, ktorá je slobodným alebo rozvedeným rodičom a žije v domácnosti

 s neplnoletým dieťaťom, pričom druhý zákonný rodič neplatí pravidelné výživné na toto

 neplnoleté dieťa. Táto skutočnosť bude preukázaná potvrdením príslušného úradu práce,

 sociálnych vecí a rodiny.

f/ Viacpočetná rodina, v ktorej žije 5 alebo viac členov. Zníženie poplatku sa bude vzťahovať

 na 5 člena a viac.

 Ďalej podotkla, že týmto doplnením bude miestny poplatok za komunálne odpady a drobné stavebné odpady spravodlivo prispôsobený potrebám obyvateľov mesta Námestovo, najmä tým, ktorí sa nachádzajú v znevýhodnených životných situáciách.

 Zasadnutie komisie pre sociálnu oblasť, zdravotnú starostlivosť a občianske záležitosti pri MsZ v Námestove ukončila Mgr. Mária Červeňová, predsedníčka komisie a prítomným poďakovala za účasť.

**Mgr. Mária Červeňová Mgr. Iveta Volfová**

 **predseda komisie správne odd.**